Gabinete-Pisas II

Gabinete-Pisas II tabata un gabinete di Kòrsou entre 14 di yüni 2021 i 9 di yüni 2025. E tabata e di dies gabinete desde e disolushon di Antia Hulandes. E tabata un koalishon, formá pa Movementu Futuro Kòrsou (MFK) i Partido Nashonal di Pueblo (PNP), bou liderazgo di Promé minister Gilmar Pisas. E tabata susesor di gabinete-Rhuggenaath.

Dia 21 di ougùstùs 2024 e tres minister di PNP a entrega nan retiro, despues di un kiebro entre e partnernan di koalishon. Motibu di e retiro tabata ku henter frakshon di MFK e retirá nan konfiansa den e parlamentarionan di PNP, Sheldry Osepa i Gwendell Mercelina, relashoná ku nan postura krítiko pa ku minister Javier Silvania (MFK). Dia 20 di ougùstùs kaba, MFK a yega na un akuerdo ku partido KEM i Zita Jesus-Leito komo parlamentario independiente pa bira partner di koalishon nobo den e gabinete, ku ta duna sosten pa mantene un mayoria den parlamento (11 asiento).Regering bevestigt Martines en Jesus-Leito voegen zich bij kabinet, nu.cw (22 di ougùstùs 2024)Intentieovereenkomst getekend tussen MFK, Corinne, KEM, Jesus-Leito, nu.cw (21 di ougùstùs 2024)Kabinet Pisas II gevallen, nu.cw (21 di ougùstùs 2024)  Ku esaki e gabinete no a bira demisionario ni tabata nesesario pa yama elekshon antisipá. 

Dos luna despues e stabilidat di e koalishon tabata den duda atrobe pa motibu di e detenshon di parlamentario di KEM, Michelangelo Martines, kende no por kumpli ku su tareanan. Ademas a keda insigur si Anthony Godett, e di dos kandidato riba lista di KEM, lo ta e remplaso di Martines den Parlamento. Gobièrnu di Kòrsou sinembargo a sa di mantené su mayoria den Parlamento, danki na e sosten di parlamentario independiente Corine Djaoen-Genaro.Government retains majority in parliament with support from Independent MP, Curaçao Chronicle (18 di novèmber 2024) 

Na final di e periodo di gobernashon di gabinete Pisas II por a konstatá diferente avanse na Kòrsou kompará ku añanan anterior, entre nan, un kresementu ekonómiko signifikativo (partikularmente den sektor di turismo), un kaida fuerte den desempleo, un mehorashon drástiko den finansa di gobièrnu i den kalidat di infrastruktura.Diversifiëring economie prioriteit, Antilliaans Dagblad (8 di yüni 2025)

 Formashon 
Un siman despues di resultado di elekshon partidonan MFK i PNP, ku ta representá 13 di e 21 asiento den parlamento, ta firma un akuerdo di intenshon pa goberná huntu i repartí e puestonan ministerial. Curaçaose partijen MFK en PNP zijn bereid samen te regeren, Nu.nl (22 mart 2021). Rekuperá 26 sèptèmber 2021. MFK en PNP verdelen portefeuilles, Antilliaans Dagblad (25 mart 2021). Rekuperá 26 sèptèmber 2021. Dia 30 di aprel a firma e akuerdo di gobernashon 2021-2025. Regeerakkoord wordt vanmiddag ondertekend, ParadiseFM (30 aprel 2021). Rekuperá 26 sèptèmber 2021. Na inisio di e proseso di formashon a apuntá eks-minister Rutsel Martha i abogado Chester Peterson komo informador. Gouverneur in gesprek met informateurs, Knipselkrant-curacao.com (24 mart 2021). Rekuperá 26 sèptèmber 2021. Despues Peterson so a kontinua ku e enkargo di formashon i riba petishon ta dedika atenshon na e puntonan: akuerdo di gobernashon, kombatimentu di pobresa i kriminalidat, rekuperashon di finansa públiko, desaroyo ekonómiko i retrasonan den enseñansa, drechamentu di infrastruktura i mehorashon di salú públiko. Peterson formateur MFK-PNP kabinet, Curacao.nu (28 aprel 2021). Rekuperá 26 sèptèmber 2021.

 Konstelashon 
E gabinete ta inisia su trabao ku 7 minister i dos puesto vakante. Pisas geen haast met justitieminister, Antilliaans Dagblad (8 yüni 2021). Rekuperá 26 sèptèmber 2021. Despues ku e kandidatonan Eduard Braam (MFK) i Ramon Chong (PNP) no tabata ministeriabel e puestonan di minister di Hustisia i minister di Desaroyo Ekonómiko no por a wòrdu yená. Formatieverslag morgen naar gouverneur, Dolfijn FM (7 di yüni 2021). Rekuperá 26 sèptèmber 2021. Dia 22 di sèptèmber 2021 Ruisandro Cijntje ta huramentá komo minister di Desaroyo Ekonómiko (MEO). Cijntje ingezworen als minister van Economische Ontwikkeling, Curacao.nu (22 sèptèmber 2021). Rekuperá 26 sèptèmber 2021. 

  Nòmber Minister / Ministerio Periodo Partido Remarke Gilmar Pisas Minister di Asuntunan General 10 di yüni 2021 - 9 di yüni 2025 MFK alabes Promé minister Ruthmilda Larmonie-CeciliaMinister di Desaroyo Sosial, Labor i Bienestar (SOAW) 10 di yüni 2021 - 21 di ougùstùs 2024 PNP tambe visepremier vakante 21 di ougùstùs 2024 - 24 di yanüari 2025 MFK  Dayanara Chin-A-Lien-Roozendal 24 di yanüari 2025 - 9 di yüni 2025     - nominá pa partido KEM Gilmar PisasMinister di Hustisia interinoMFK Shalten Hato 18 di mart 2022 - 9 di yüni 2025 Javier Silvania Minister di Finansa 10 di yüni 2021 - 9 di yüni 2025 MFK  Sithree van Heydoorn Minister di Enseñansa, Siensia, Kultura i Deporte 10 di yüni 2021 - 9 di yüni 2025 MFK  Charles Cooper Minister di Tráfiko, Transporte i Planifikashon Urbano 10 di yüni 2021 - 9 di yüni 2025 MFK  Dorothy Pietersz-JangaMinister di Salú, Medio Ambiente i Naturalesa 10 di yüni 2021 - 8 di mart 2023MFK ta retira riba petishon di MFK Javier Silvania(interino) 8 di mart 2023 - 9 di yüni 2025  Ornelio (Kid) MartinaMinister di Gobernashon, Planifikashon i Servisio 10 di yüni 2021 - 21 di ougùstùs 2024 PNP   21 di ougùstùs 2024 - 9 di yüni 2025 MFK  Ruisandro CijntjeMinister di Desaroyo Ekonómiko 22 di sèptèmber 2021 - 21 di ougùstùs 2024 PNP  vakante 21 di ougùstùs 2024 - 9 di yüni 2025 MFK  Nomber Minister plenipotensiarioOfisialmente no ta un puesto ministerial, sino ta kai bou di ministerio di Asuntunan General Periodo Partido Remarke Carlson Manuel Minister plenipotensiario na Den Haag 10 di yüni 2021 - 9 di yüni 2025 MFK  Minister plenipotensiario suplente na Den Haag  

 Mira tambe 
 Ministerionan di pais Kòrsou

Category:Polítika na Kòrsou